Source: http://docplayer.fi/19588790-2-1-verkonhaltijan-johdon-riippumattomuus-sahkon-toimitus-ja-tuotantotoiminnasta.html
Timestamp: 2018-11-20 22:31:21+00:00
Document Index: 24263172

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

2.1. Verkonhaltijan johdon riippumattomuus sähkön toimitus- ja tuotantotoiminnasta - PDF
Download "2.1. Verkonhaltijan johdon riippumattomuus sähkön toimitus- ja tuotantotoiminnasta"
1 (6) HELEN SÄHKÖVERKKO OY:N SYRJIMÄTTÖMYYDEN VARMENTAMISEN TOIMENPIDEOHJELMA 1. Toimenpideohjelman tarkoitus 2. Toiminnallinen eriyttäminen Sähköverkonhaltijan toiminnalta edellytetään syrjimättömyyttä suhteessa asiakkaisiin ja muihin sähkömarkkinoiden osapuoliin. Tämä asiakirja on toimenpideohjelma, jossa esitetään toimenpiteet sen varmistamiseksi, että Helen Sähköverkko Oy toteuttaa sähkömarkkinalain 4 ja 6 ja 11 luvussa säädetyt velvoitteensa sähköverkon käyttäjien suhteen syrjimättömästi siten kuin työ- ja elinkeinoministeriön antamassa asetuksessa (TEMa 616/2013) on tarkemmin säädetty. Ohjelmassa määritellään toimenpiteet, joiden avulla Helen Sähköverkko Oy arvioi toimintansa syrjimättömyyttä sekä varmistaa henkilöstönsä ja käyttämiensä ulkopuolisten palveluntuottajien syrjimättömän toiminnan. Ohjelma päivitetään säännöllisin väliajoin. Toimenpideohjelmassa käsitellään toiminnan syrjimättömyyttä seuraavien asiakokonaisuuksien osalta: - toiminnallinen eriyttäminen, - asiakassuhteet, - tasevastuu ja taseselvitys, - tietojärjestelmien hallinta, - salassapitovelvollisuus, - raportointi. Toimenpideohjelman täytäntöönpanosta laaditaan kalenterivuosittain raportti. Raportissa kuvataan toimenpiteitä, joita verkonhaltija on toteuttanut tai joihin verkonhaltija on päättänyt ryhtyä ohjelman toteuttamiseksi. Verkonhaltijan johto vahvistaa raportin allekirjoituksillaan. Toimenpideohjelma ja sen täytäntöönpanoa koskeva raportti julkaistaan ja raportti laitetaan yleisesti saataville. Seuraavassa on kuvattu syrjimättömyysohjelman tavoitteet ja toteutustavat yksityiskohtaisemmin kunkin osa-alueen kohdalta Verkonhaltijan johdon riippumattomuus sähkön toimitus- ja tuotantotoiminnasta Helen Sähköverkko Oy:tä sitoo sähkömarkkinalain vaatimus johdon riippumattomuudesta sähkön tuotanto- ja myyntitoiminnoista. Helen Sähköverkko Oy on Helen Oy:n 100 % omistama tytäryhtiö. Helen Oy on kaupungin omistama osakeyhtiö. Helen Sähköverkko Oy:n johdon muodostavat nelijäseninen hallitus ja toimitusjohtaja. Yhtiön johtoon kuuluva ei toimi sähköntuotannosta tai sähkönmyynnistä vastaavan liikelaitoksen tai yrityksen toimitusjohtajana, operatiivisen liiketoiminnon johtajana tai hallituksen tai vastaavan toimielimen jäsenenä.
2 (6) 2.2. Verkonhaltijan johdon työsuhde-etuuksista päättäminen Helen Sähköverkko Oy ei myönnä johdolleen työsuhde-etua, joka perustuu yrityksen sähköntuotanto- tai sähkönmyyntitoimintaa harjoittavien osien toiminnan tulokseen tai muuhun niiden menestystä mittaavaan suureeseen Syrjimättömyyden varmentamista koskevan toimenpideohjelman laatiminen 2.4. Vastuuhenkilön nimeäminen 2.5. Tuotemerkki 3. Asiakassuhteet 3.1. Asiakassopimukset Helen Sähköverkko Oy on laatinut ohjelman toimenpiteistä, joilla varmistetaan, että yhtiö toteuttaa toiminnallista eriyttämistä koskevat ja sähkömarkkinalain 4, 6 ja 11 luvuissa säädetyt velvoitteet. Ennen käyttöönottoa toimenpideohjelma on hyväksytty yhtiön hallituksen toimesta. Toiminnan syrjimättömyyttä arvioidaan jatkuvana prosessina. Lähtökohtana syrjimättömälle toiminnalle on oman henkilöstön perehdyttäminen toiminnan syrjimättömyyteen kuin myös se, että verkkoyhtiön käyttämät yhteistyökumppanit noudattavat toiminnassaan syrjimättömyyttä. Tämä varmistetaan yhteistyökumppanien perehdyttämisillä, tehdyillä sopimuksilla ja toiminnan auditoinnin avulla. Helen Sähköverkko Oy:n toimitusjohtajan päätöksellä asiakkuushallintayksikön päällikkö, Jouni Lehtinen, vastaa toimenpideohjelman laatimisesta, täytäntöönpanosta, kehittämisestä ja noudattamisen seurannasta sekä toimenpideohjelman täytäntöönpanoa koskevan kertomuksen laadinnasta. Helen Sähköverkko Oy:n tuotemerkki erottuu Helen-konsernin sähkön tuotantoa ja toimittamista harjoittavien yksiköiden tuotemerkeistä. Helen Sähköverkko Oy esiintyy viestinnässään omalla nimellään ja tuotemerkillään. Helen Sähköverkko Oy hankkii hyvin merkittävästi asiakashallintaan liittyvän ns. asiakaskohtaamistyön palveluostona Helen Oy:ltä. Helen Sähköverkko Oy huomioi toiminnassaan sekä palvelun tuottajien kanssa tekemissään palvelusopimuksissa syrjimättömyysvaatimukset suhteessa asiakkaisiin. Helen Sähköverkko Oy varmistaa, että se ja sen käyttämät palveluntarjoajat noudattavat asiakaspalvelussaan ja asiakassopimuksissaan asiakasryhmittäin ja sopimustyypeittäin yhdenmukaista ja syrjimätöntä käytäntöä. Helen Sähköverkko Oy järjestää ja ohjeistaa asiakaspalvelunsa siten, ettei se syyllisty asiakaspalvelussaan asiakkaita tai muita sähkökaupan osapuolia syrjivään menettelyyn. Verkonhaltijan vastuualueen mukaisen toimitusvelvollisen myyjän kanssa yhteisissä palveluprosesseissa varmistetaan, että tasapuolinen ja syrjimätön menettely varmistuu.
3 (6) 3.2. Liittämis- ja verkkopalveluehdot 3.3. Mittaus ja mittarointi 3.4. Laskutus 3.5. Pistehinnoittelu Verkkopalvelu- ja liittymisehtoina Helen Sähköverkko Oy käyttää toimialajärjestön laatimia alan yleisiä ehtoja, ja ne on hyväksytty ja julkaistu vaadittujen periaatteiden mukaisesti, eikä ehdoissa ole perusteettomia tai kilpailua ilmeisesti rajoittavia ehtoja tai rajauksia. Helen Sähköverkko Oy järjestää taseselvityksen ja laskutuksen perustana olevan mittaroinnin ja mittareiden lukemisen sekä mittaustietojen rekisteröinnin ja ilmoittamisen sähkömarkkinoiden osapuolille. Mittaroinnissa ja mittareiden lukemisessa on huomioitu sopimusehtojen mukaiset mittauksen oikeellisuutta koskevat kohdat. Helen Sähköverkko Oy on mittauspalvelun järjestämisen yhteydessä ottanut huomioon verkon käyttäjien tehokkaan ja säästäväisen sähkönkäytön edistämisen ja sähkönkäytön ohjausmahdollisuuksien hyödyntämisen. Mittauspalvelu on hankittu ulkopuoliselta toimijalta ja palvelusopimuksin on varmistettu, että ulkopuoliset mittauspalveluntarjoajat noudattavat syrjimättömyyttä tehtävien hoitamisessa. Helen Sähköverkko Oy esittää laskutuksessa asiakkaalleen erittelyn siitä, miten verkkopalvelun hinta muodostuu. Kuluttajille lähetettävissä laskuissa ja kuluttajille suunnatussa laskutuksessa annetaan tiedot asiakasvalitusten tekemistä varten sekä tietoja kuluttajien käytettävissä olevista riitojenratkaisumenettelyistä. Kuluttajille tarjotaan erilaisia maksutapoja sähkönjakelun laskujen maksamiseen. Tarjotuissa vaihtoehdoissa ei ole perusteettomia eikä eri asiakasryhmiä syrjiviä ehtoja. Laskun sisältö on Energiaviraston määräyksen 1097/002/2013 mukainen. Helen Sähköverkko Oy huolehtii, että se laskuttaa asiakkaitaan heidän kanssaan sovitun mukaisesti. Helen Sähköverkko Oy on osaltaan järjestänyt edellytykset sille, että Helen Sähköverkko Oy:n verkkoon liittynyt asiakas voi sopia kaikista verkkopalveluista Helen Sähköverkko Oy:n kanssa. Helen Sähköverkko Oy on myös osaltaan järjestänyt edellytykset sille, että asiakas saa asianomaiset maksut suorittamalla oikeuden käyttää liittymispisteestään käsin koko maan sähköverkkoa, ulkomaanyhteyksiä lukuun ottamatta (pistehinnoittelu). Sähkön siirron hinnoittelu on yhteneväinen koko jakelualueella, eikä riipu asiakkaan maantieteellisestä sijainnista.
4 (6) 3.6. Myyjän vaihtaminen ja sopimuksen siirtäminen 3.7. Häviöenergian hankinta Helen Sähköverkko Oy ei peri erillistä maksua sähkönmyyjän vaihtamiseen liittyvistä rekisteröinti-, taseselvitys-, mittalaitteen lukemisesta tai muista vastaavista suoritteista. Sähkönmyyjän vaihtumiseen liittyvät sopimusmuutokset ja tarvittava tiedonvaihto sähkömarkkinoiden osapuolten välillä on toteutettu syrjimättömästi, tasapuolisesti ja ilman aiheetonta viivytystä. Myyjän vaihtamisen ja sopimuksen siirtämisen osalta Helen Sähköverkko Oy on ottanut huomioon myös sopimusehdoista johtuvat, eri osapuolia koskevat oikeudet ja velvoitteet. Menettelyissä noudatetaan toimialajärjestö Energiateollisuus ry:n suosituksia. Helen Sähköverkko Oy hankkii sähköverkon häviöenergian ja sähköverkon käyttöä palvelevan varavoiman avointen, syrjimättömien ja markkinapohjaisten menettelyjen mukaisesti 3.8. Jakeluverkonhaltijan velvollisuus ohjata verkon käyttäjien varautumista ja tiedottaminen verkon käyttäjille häiriötilanteissa 4. Tasevastuu ja taseselvitys 4.1. Mittaustiedot 4.2. Taseselvitys Helen Sähköverkko Oy on ohjeistanut tasapuolisesti ja syrjimättömästi jakeluverkkonsa käyttäjiä varautumisesta sähkönjakelun häiriöihin. Käyttäjille tarjotaan laadultaan ja määrältään tasapuolisesti tietoa varautumisesta. Käyttäjälle, jonka sähkönkäyttö edellyttää parempaa sähkön saannin varmistamista kuin verkonosassa tavanomaisesti sovelletaan, annetaan yksilöllisiä varautumisohjeita. Sähkönjakelun keskeytyessä jakeluverkossa merkittävässä laajuudessa, Helen Sähköverkko Oy tiedottaa siitä viipymättä jakeluverkkonsa käyttäjille. Tiedottaminen on hoidettu jakeluverkon käyttäjien suhteen tasapuolisesti. Helen Sähköverkko Oy järjestää sähköverkossaan taseselvityksen ja laskutuksen perustana olevan sähköntoimitusten mittauksen sekä mittaustietojen rekisteröinnin ja ilmoittamisen sähkömarkkinoiden osapuolille tasapuolisin ja syrjimättömin ehdoin ilman rajoittavia ehtoja tai rajauksia. Sähkönkäyttöpaikan tuntimittauslaitteisto luetaan vähintään kerran vuorokaudessa. Taseselvitys perustuu tuntimittaukseen. Helen Sähköverkko Oy ostaa taseselvityksen palveluna palveluntuottajalta, jonka kanssa tehdyssä palvelusopimuksessa on edellytetty noudatettavan sähkömarkkinalaissa ja -asetuksessa säädettyjä tasapuolisuus- ja syrjimättö-
5 (6) 4.3. Ilmoitusvelvollisuus 5. Tietojärjestelmien hallinta 5.1. Tietojen käsittely ja suojaaminen 5.2. Sähkökauppoihin liittyvä tiedonvaihto 6. Salassapitovelvollisuus myysperiaatteita järjestäessään taseselvityksen ja siihen liittyvän tiedonvaihdon avointen toimitusten osalta sekä tyyppikuormituskäyrien soveltamisen edellyttämän tasoituslaskennan sähkönmyyjien kesken. Helen Sähköverkko Oy huolehtii vastuulleen kuuluvien sähkökaupan, tasevastuun täyttämisen sekä taseselvityksen edellyttämien ilmoitusten tekemisestä. Kukin ilmoitus tehdään sille asetetussa määräajassa sekä sille säädettyä ilmoitusmenettelyä noudattaen. Helen Sähköverkko Oy ilmoittaa tasesähköyksikölle sähkömarkkinoiden osapuolten verkkoon tulevien tai verkosta lähtevien toimitusten summatiedot taseselvitystä varten. Helen Sähköverkko Oy ilmoittaa tasevastuun täyttämistä sekä laskutusta varten sähkömarkkinoiden osapuolia koskevat, taseselvityksen yhteydessä lasketut toimitukset sähkön toimittajalle. Helen Sähköverkko Oy ilmoittaa alustavasti sähkön toimitusta seuraavana arkipäivänä osapuolten tasevastaaville sähkömarkkinoiden osapuolten verkkoon tulevien tai verkosta lähtevien toimitusten summatiedot taseselvitystä varten. Lopulliset ilmoitukset toimitusten summatiedoista tehdään 14 päivän kuluessa toimituspäivästä. Helen Sähköverkko Oy ilmoittaa alustavasti sähkön toimitusta seuraavana arkipäivänä taseselvittäjälle taseselvityksessä ja laskutuksessa tarvittavat mittaustiedot käyttöpaikka- tai mittauskohtaisesti. Lopulliset ilmoitukset sähkön toimituksista on tehtävä 14 päivän kuluessa toimituspäivästä. Helen Sähköverkko Oy:n asiakastiedot ovat samassa asiakastietojärjestelmässä toimitusvelvollisen myyjän kanssa. Tietojärjestelmässä olevat tiedot ovat asianmukaisesti varmistettuja, jotta tiedot eivät asiattomasti katoa, muutu tai tuhoudu. Menettelystä on tehty tietoturvasuunnitelma. Nykyisin käytössä olevassa asiakastietojärjestelmässä ei ole mahdollista määrittää tai rajoittaa kattavasti tietojen käyttöoikeuksia käyttäjän vastuualueen mukaan siten, että verkkopalvelusopimuksiin liittyvän tiedon siirtyminen toimitusvelvollisen myyjän tietoon olisi ohjelmateknisesti estetty. Asiakastietojärjestelmässä olevien tietojen osalta tietoturva on varmistettu järjestelmää käyttävien henkilöiden salassapitokoulutuksin ja -sitoumuksin. Sähkökauppaan liittyvä tiedonvaihto on järjestetty työ-ja elinkeinoministeriön päätöksen mukaisesti. Lisäksi noudatetaan toimialajärjestön antamia suosituksia ja ohjeita. Helen Sähköverkko Oy ohjaa ja varmistaa tietojen salassapitoon liittyvien velvollisuuksien noudattamista henkilöstölle annettavalla sisäisellä koulutuksella,
6 (6) ohjeistuksen avulla sekä salassapitositoumuksin. Verkkoyhtiön lukuun sopimuspohjaisesti palveluja tekevien yhteistyökumppanien henkilöstölle annetaan tarvittava salassapitokoulutus ja henkilöiltä edellytetään salassapitositoumus. 7. Raportointi 7.1. Raportin sisältö 7.2. Raportin vahvistaminen 7.3. Raportin julkaiseminen Helen Sähköverkko Oy:n julkinen raportti perustuu toimenpideohjelman vuotuiseen tarkistukseen. Julkisessa raportissa kuvataan toimenpiteitä, joilla toiminnan syrjimättömyyttä on vuoden aikana varmennettu ja parannettu sekä toimenpiteitä, joihin Helen Sähköverkko Oy on sitoutunut syrjimättömyyden varmentamiseksi ja parantamiseksi. Toimenpiteet liittyvät suosituksessa aiemmin esitetyn mukaisesti: a) toiminnalliseen eriyttämiseen, b) asiakassuhteisiin, c) tasevastuuseen ja taseselvitykseen, d) tietojärjestelmien hallintaan sekä e) salassapitovelvollisuuteen Raportin toimittaminen Energiavirastolle Helen Sähköverkko Oy:n toimitusjohtaja vahvistaa raportin päiväämällä ja allekirjoittamalla. Raportti käsitellään myös yhtiön hallituksessa. Raportti ja toimenpideohjelma julkaistaan yhtiön internet-sivuilla. Raportti toimitetaan Energiavirastolle viimeistään tarkasteluvuotta seuraavan toukokuun loppuun mennessä